**Қалдықтарды бөлек жинау, сұрыптау және қайта өңдеу бойынша атқарылған жұмыс туралы ақпарат**

ҚР Экология, геология және табиғи ресурстар *(бұдан әрі – Министрлік)* министрінің міндетін атқарушының 2021 жылғы 28 желтоқсандағы № 508 бұйрығына сәйкес министрлік қалдықтармен жұмыс істеу жөніндегі жүйелі шаралар ретінде коммуналдық қалдықтарды басқару қағидаларын; қалдықтарды бөлек жинауға қойылатын талаптарды әзірледі және бекітті *(ҚР Экология, геология және табиғи ресурстар министрінің міндетін атқарушының 2021 жылғы 2 желтоқсандағы № 482 бұйрығы)*; сондай-ақ жергілікті бюджетке түсетін және қоршаған ортаны қорғау, соның ішінде коммуналдық қалдықтарды басқару жүйесін ұйымдастыру жөніндегі іс-шараларға жіберілетін экологиялық төлемдерді нысаналы пайдалану көзделген.

Бүгінгі күні еліміздің 207 қаласы мен ауданынан қалдықтарды бөлек жинау түрлі кезеңдерде 133-ке, ал сұрыптау 103 қала мен ауданға енгізілген.

Қалдықтарды бөлек жинау Астана, Шымкент және Алматы қалаларында, Абай *(10-нан 4 аудан)*, Ақмола *(20-дан 10)*, Ақтөбе *(12-ден 8)*, Алматы *(10-ның барлығында)*, Атырау *(8-ден 5)*, Шығыс Қазақстан *(11-ден 2)*, Жамбыл *(11-ның барлығында)*, Жетісу *(10-нан 4)*, Батыс Қазақстан *(13-ның барлығында)*, Қарағанды *(13-ден 7)*, Қостанай *(20-дан 14)*, Қызылорда *(8-ның барлығында)*, Маңғыстау *(7-ден 3)*, Павлодар *(13-тен 6)*, Солтүстік Қазақстан *(14-тен 7)* және Түркістан *(17-ның барлығында),* Ұлытау *(5-тен 1)* облыстарында енгізілді.

*Анықтама: (қалдықтарды бөлек жинау үшін 39 мыңнан астам контейнер орнатылды: Астана қ. – 14221, Шымкент қ. – 205, Алматы қ. – 2700, Абай обл. – 1640, Ақмола обл. – 390, Ақтөбе обл. – 481, Алматы обл. – 745, Атырау обл. – 1521, Шығыс Қазақстан обл. – 2521, Жамбыл обл. – 806, Жетісу обл. – 1100, Батыс Қазақстан обл. – 1300, Қарағанды обл. – 1076, Қостанай обл. – 2163, Қызылорда обл. – 3074, Маңғыстау обл. – 1535, Павлодар обл. – 2872, Солтүстік Қазақстан обл. – 266, Түркістан обл. – 167, Ұлытау обл. – 80).*

Қалдықтардың мемлекеттік кадастрында бар ақпарат бойынша барлық өңірлерде қайталама шикізатты жинауға арналған пункттер бар *(барлығы 322 бірлік)*: Ақмола (11), Ақтөбе (20), Алматы (23), Атырау (15), Шығыс Қазақстан (25), Жамбыл (14), Батыс Қазақстан (21), Қарағанды (28), Қостанай (20), Қызылорда (9), Маңғыстау (16), Павлодар (21), Солтүстік Қазақстан (13), Түркістан (14) облыстарында және Астана (19), Алматы (36), Шымкент (17) қалаларында.

Қатты тұрмыстық қалдықтарды *(бұдан әрі – ҚТҚ)* бөлек жинау және сұрыптау жүйелерін енгізу бойынша Жол карталарын орындау шеңберінде *(аталған жол карталарына экология министрлігі, әкімдіктер мен ӨКМ операторы арасында қол қойылды)* Шығыс Қазақстан облысының Өскемен қаласында, Ақмола облысының Ақкөл қаласында, Абай облысының Семей қаласында, Ақтөбе облысы Ақтөбе қаласында іс-шаралар жоспарланды. Қазіргі жағдай келесідей:

- Шығыс Қазақстан облысының Өскемен қаласында 2022 жылғы 17 қазанда сұрыптау желісі іске қосылды, онда қағаз, картон, металл, полиэтилен, пластикалық бөтелкелер *(ПЭТ)*, HDPE пластикасы *(канистрлер, жуғыш заттардан жасалған ыдыс)*, қатты пластик және өзге де қалдықтар сұрыпталады;

- Ақмола облысының Ақкөл қаласында 2022 жылғы 26 қазанда органикалық қалдықтарды қайта өңдеу жөніндегі жабдық пайдалануға берілді;

- Ақтөбе және Семей қалаларында бөлек жинау үшін 2263 контейнер, 12 қоқыс таситын көлік, сұрыптау желілері жеткізілді. Әкімдіктер тарапынан Ақтөбе және Семей қалаларында қалдықтарды сұрыптау жөніндегі инфрақұрылымды толық іске қосу үшін ғимараттарда қоқыс сұрыптау кешендерін салу және пайдалануға беру жөніндегі жұмыстарды аяқтау талап етіледі, содан кейін сұрыптау желісін жеткізуші тарапынан монтаждау және іске қосу-реттеу жұмыстары жүргізілуі тиіс. Алайда, сұрыптау желісін жеткізушімен жасалған шарттарға сәйкес әкімдіктер сұрыптау желісінің ангарларының құрылысын 2022 жылғы 1 қазаннан кешіктірмей аяқтауға тиіс болды, осылайша барлық мерзімдер өтті. Сонымен, бүгінгі күні жеткізуші жеткізілген жабдықтар үшін жауап бермейтінін хабарлады.

Абай облысының 2023 – 2027 жылдарға арналған әлеуметтік-экономикалық дамуының кешенді жоспары жобасына сәйкес Семей қаласында қоқыс сұрыптау желісін орналастыру үшін ҚТҚ полигонында құрылыс (ангар) салу бойынша іс-шара қарастырылды.

2022 жылы жергілікті атқарушы органдар қалдықтармен жұмыс істеу бойынша тиісті инфрақұрылымды жолға қою бойынша мынадай жұмыстар жүргізді:

- Ақтөбе облысының Мәртөк, Қобда және Қарауылкелді аудан орталықтарында 2021 жылы салынған ҚТҚ полигондарында сұрыптау енгізілді;

- Атырау қаласында *(қаланың оң жағында)* «Гринсити» ЖШС қоқыс өңдеу кешенінің құрылысы аяқталды, тариф бекітілгеннен кейін іске қосу жоспарлануда. Бұл ретте, Атырау облысының әкімдігі Қазақстан Республикасының қолданыстағы заңнамасына сәйкес ҚТҚ жинауға, тасымалдауға, сұрыптауға және көмуге арналған шығындар тек жұмыс істеп тұрған кәсіпорындардың шығындары отыратындығын ескеруі қажет;

- Қостанай облысында Жітіқара қаласында «Соцсервис» ЖШС қоқыс сұрыптау желісі пайдалануға берілді. Сондай-ақ, «Тоқыма емес материалдар фабрикасы» ЖШС полимерлерді ұсақтау желісі және қайта өңделетін материалдардан түйіршіктер өндіру желісі іске қосылды;

- Қызылорда облысында Қазалы, Қармақшы, Жалағаш, Шиелі аудандары әкімдігі мен Қызылорда қаласында бөлек жинау үшін 1023 контейнер сатып алынып, орнатылды;

- Солтүстік Қазақстан облысында «Радуга» ЖШС қайталама шикізаттан санитарлық-гигиеналық қағаз және бастапқы шикізаттан офистік қағаз дайындау зауыты іске қосылды.

Жергілікті атқарушы органдар өңірлерде бөлек жинау және қайта өңдеу инфрақұрылымын дамыту бойынша 2023 жылға арналған жоспарларды ұсынды:

- Алматы облысының Іле ауданында жыл соңына дейін қуаты жылына 120 мың тонна болатын «Waste Energy Kazakhstan» ЖШС қазақстандық-испандық компаниясымен бірлесіп «Мериолизис» технологиясы бойынша толық циклді қоқыс өңдеу зауытын салу жоспарлануда;

- Атырау облысында 2022 жылы Мақат, Индер, Исатай, Қызылқоға аудандары үшін ангарлар мен сұрыптау қондырғылары сатып алынды және ағымдағы жылы оларды іске қосу жоспарлануда;

- Батыс Қазақстан облысының Ақсай қаласында «Digitalisation and Resycling» ЖШС қоқыс сұрыптау кешенінің құрылысы басталды, объектіні пайдалануға беру 2023 жылға жоспарланған;

- Ақмола облысында сұрыптау желілері бар 7 ҚТҚ полигонын салу жоспарлануда *(Щучинск қ., Ақкөл қ., Қорғалжын а., Қосшы қ., Қоянды к., Аршалы к., Зеренді а.)*, олар бойынша техникалық-экономикалық негіздемені әзірлеу бойынша жұмыстар аяқталды. Целиноград ауданында құрылыс қалдықтарын қайта өңдеу негізінде құрылыс материалдарын өндіру цехының құрылысы жоспарланған;

- Қызылорда облысында сұрыптау кешендері *(Арал, Жалағаш, Сырдария, Шиелі)* бар 4 ҚТҚ полигонын салу үшін рұқсат құжаттарын алу жоспарлануда, мемлекеттік экологиялық сараптамадан өтетін жобалау-сметалық құжаттамалар әзірленді *(жобаларды іске асыру мерзімі 2023 – 2025 жж.)*;

- Маңғыстау облысының Ақтау қаласында инвестордың есебінен ҚТҚ полигонының құрылысы жүріп жатыр, онда қалдықтарды сұрыптау, қайта өңдеу (түйіршіктеу) және көму көзделеді, объектіні пайдалануға беру 2023 жылдың бірінші тоқсанына жоспарланған;

- Павлодар облысында жыл соңына дейін «Қазэкопром» ЖШС құрылыс қалдықтарын қайта өңдеуге арналған алаңның 2-ші кезеңін іске қосу жоспарлануда;

- Шығыс Қазақстан облысында жыл соңына дейін ҚТҚ полигоны мен биологиялық өңдеу кешенін салу жоспарлануда;

- Жамбыл облысында Тараз қаласы мен аудандардың әкімдіктерімен сұрыптау желілерін, қалдықтарды жинауға арналған контейнерлер орнату, 51 бірлік арнайы техника *(қоқыс таситын және басқа да техника)*, пресс-компакторлар *(жобаларды іске асыру мерзімі 2021 – 2025 жж.)* сатып алу жоспарланған, ағымдағы жылы қалдықтарды жинауға арналған 452 контейнер орнату жоспарланған;

- Қарағанды облысында ағымдағы жылы Абай, Қарқаралы, Балқаш қалаларында, Бұқар жырау ауданының Ботақара кентінде, Нұра ауданының Нұра кентінде сұрыптау желілері бар ҚТҚ полигондарын салу бойынша жұмыстарды бастау жоспарлануда *(жобаларды іске асыру мерзімі 2022-2024 жж.)*;

- Түркістан облысының Ордабасы ауданында «GREEN Technology Industries» ЖШС полиэтилен қалдықтарын өңдейтін түйіршіктер мен штапельді жіптер шығаратын зауыт құрылысын жүргізуде *(2021 жылы полиэтилентерефталат қалдықтарын жуу, ұнтақтау және полиэтилентерефталат-Флекс өндіру бойынша өнім шығарудың I кезеңі іске қосылды, 2023 жылдың соңына дейін зауыттың II кезеңін іске қосу жоспарланып отыр)*.

Министрлік ҚТҚ бөлек жинау мен қайта өңдеуді дамыту мәселесі бойынша жергілікті атқарушы органдардың қызметіне тұрақты мониторинг жүргізуде.